# Anna Roig i Serra

Anna Roig i Serra (Alforja, 2 de maig de 1962) és una física catalana, doctora en ciència de materials per la Universitat Autònoma de Barcelona i investigadora a l'Institut de Ciència de Materials de Barcelona (ICMAB-CSIC). La seva recerca se centra en el desenvolupament de nanopartícules metàl·liques i semimetàl·liques biocompatibles per aplicacions en medicina, com agents de contrast en imatge per ressonància magnètica i encapsulament i direcció de fàrmacs.
Actualment és professora d'investigació consolidada a l'ICMAB-CSIC, i lidera el grup de Nanopartícules i Nanocompòsits (pel seu nom en anglès Nanoparticles & Nanocomposites) dins el Departament de Cristal·lografia.

## Carrera

El 1985 es va llicenciar en física per la Universitat Autònoma de Barcelona i posteriorment va especialitzar-se en ciència de materials amb un màster a la Northeastern University de Boston el 1988 i un doctorat en ciència de materials la seva primera universitat el 1998 fent recerca a l'Institut de Ciència de Materials de Barcelona (ICMAB-CSIC).
Des d'aleshores, ha desenvolupat la seva carrera acadèmica amb base en aquesta institució científica, arribant a ser-ne la sotsdirectora. També va ocupar la posició de sotsdirectora de l'institució de recerca en gasos MATGAS, situada al costat de l'ICMAB-CSIC. Entre 2005 i 2008 va ser nomenada oficial de programa, en qualitat d'experta nacional d'Espanya, per la Comissió Europea a Brussel·les. L'octubre de 2016 va esdevenir professora d'investigació, el màxim títol científic a l'acadèmia.
La professora Roig ha esdevingut una investigadora prominent i reconeguda en el camp de la nanomedicina a Espanya, amb un gran nombre de publicacions (183), impacte (44 en l'índex h, 133 en l'índex i10 i més de 8000 cites), més de deu doctores supervisades fins 2020. Encara més, figura com a inventora o coinventora de 9 patents en àrees de instrumentació física, química, nanotecnologia i salut.

## Guardons i reconeixements

El 2017 va rebre el Premi Albus 2017 de Grífols pel seu projecte Nanogàbies d'Albúmina i Òxid de Ferro, i l'any 2020 va formar part de l'exposició Científiques Catalanes 2.0., organitzada per l'Associació Catalana de Comunicació Científica.

## Divulgació

La seva activitat no és limita exclusivament a la recerca pura, sinó que també està compromesa en la divulgació de la nanociència i la nanomedicina en diferents àmbits, com la Universidad Internacional Menéndez Pelayo, la Nit Europea de la Recerca, el festival de la nanociència i nanotecnologia d'Espanya 10alamenos9 i la iniciativa Un investigador a la teva aula. En particular, és activa en la promoció i estímul de les dones i noies a la ciència. És membre de l'Associació de Dones Investigadores i Tecnòlogues (AMIT-CAT) i de la Real Sociedad Española de Física.

## Referències

* ↑ Serra, Anna Roig. Estudio y caracterizacion de nanoparticulas magneticas (Tesi) (en castellà). Universitat Autònoma de Barcelona, 1998.
* ↑ «Anna Roig Serra, física» (en castellà). Mujeres con ciencia, 02-05-2021. [Consulta: 18 març 2022].
* 1 2 3 «Exposició Científiques Catalanes 2.0». [Consulta: 21 novembre 2021].
* 1 2 3 4 «Group – Group of Nanoparticles and Nanocomposites» (en anglès americà). [Consulta: 22 novembre 2020].
* ↑ ORCID. «ANNA ROIG (0000-0001-6464-7573)» (en anglès). [Consulta: 22 novembre 2020].
* ↑ «Anna Roig guanya la plaça de Professor d'Investigació» (en anglès britànic), 28-10-2016. [Consulta: 22 novembre 2020].
* ↑ «Anna Roig (Google Acadèmic)». [Consulta: 21 novembre 2020].
* ↑ «Ranking of researchers in Spain and Spaniards abroad (I): From 1 to 5000 | Ranking Web of Universities: Webometrics ranks 30000 institutions». [Consulta: 21 novembre 2020].
* ↑ «Espacenet – search results for "Anna Roig Serra"». Arxivat de l'original el 2024-05-07. [Consulta: 22 novembre 2020].
* ↑ CSIC. «ANNA ROIG SERRA» (en castellà), 13-06-2019. [Consulta: 22 novembre 2020].
* ↑ Barcelona, UAB-Universitat Autònoma de. «Dues investigadores de l'ICMAB, guardonades amb els premis Albus i L'Oréal-UNESCO». [Consulta: 7 juny 2020].
* ↑ «Albus : Award Recipients». [Consulta: 9 juny 2020].
* ↑ «Anna Roig, 2017 Albus Grifols Award for an albumin-related research project» (en anglès britànic), 21-07-2017. [Consulta: 22 novembre 2020].
* ↑ «Exposició Científiques Catalanes 2.0». Associació Catalana de Comunicació Científica. [Consulta: 18 març 2022].
* ↑ «Rattan Lal recibirá la Medalla de Honor de la UIMP | Cantabria 24 horas». [Consulta: 21 novembre 2020].
* ↑ «Nit de la Recerca 2019». [Consulta: 21 novembre 2020].
* ↑ May, Anna. «#VermutDeNanociència: Anna Roig and Judit Morlà give short talks on nanoscience on YouTube» (en anglès britànic). [Consulta: 22 novembre 2020].
* ↑ «Prof. Anna Roig and Dr. Agustín Mihi bring the new materials to secondary schools with the program "A researcher in your classroom."» (en anglès britànic), 04-04-2018. [Consulta: 22 novembre 2020].
* ↑ Admin. «Butlletins ACCC, 4 de novembre de 2007», 04-10-2007. [Consulta: 21 novembre 2020].